Rannakaitsepatarei nr 44

Rannakaitsepatarei nr 44 oli Balti laevastiku Läänemere rajooni rannakaitse suurtükipatarei Hiiumaal Tärkma neemel Tohvril.
Rannakaitsepatarei ehitati aastatel 1939–1940, NSV Liidu mereväe Balti laevastiku, Tallinna mereväebaasi PBL Tallinna Peabaasi Läänemere rajooni rannakaitse osana.
 Patareipositsioon 
Suurtükipatarei positsioonide dessandikaitseks ehitati randa üle kümne suure tulepesa, milleks toodi metsast jämedaid palke, laoti seinteks. Kuhjati põllukive ja mulda. Kaks laskeava olid väljastpoolt vooderdatud raudkividega. Patarei ette loodi kaks kaitsevööndit, tõmmati kahekordne okastraattõke. Kõrgendikule ehitati dotid.

1999. aastast on ehitismälestiseks tunnistatud suurtükipatarei kahuriõu varjendiga 1 (vaadatud 19.08.2023), patarei kahuriõu varjendiga 2 (vaadatud 19.08.2023), patarei kahuriõu varjendiga 3 (vaadatud 19.08.2023), patarei kahuriõu varjendiga 4 (vaadatud 19.08.2023), patarei madal ristkülikukujuline looduslikust raudkivist lubimördiga ehitatud kasarmuhoone vundament (vaadatud 19.08.2023), umbes 15x30 m suurune patarei lõpetamata varjend (vaadatud 19.08.2023), massiivne ristkülikukujulise põhiplaaniga raudbetoonist patarei pumbamaja (vaadatud 19.08.2023), patarei ristkülikukujulise põhiplaaniga silikaattellistest kaevumaja (vaadatud 19.08.2023), patarei 3-4 m läbimõõduga ja paari meetri kõrgune ümmargune raudbetoonist veereservuaar (vaadatud 19.08.2023), umbes kaks meetrit üle maapinna ulatuv ristkülikukujuline kahe sissepääsuavaga raudbetoonist patarei komandokeskus (vaadatud 19.08.2023), patarei kaitseks ehitatud raudbetoonist kolme ambrasuuriga kuulipilduja dott 1 (vaadatud 19.08.2023), patarei kuulipilduja dott 2 (vaadatud 19.08.2023), patarei ehitamisel kasutatud umbes meetri kõrgune kahest eri kõrgusega osast koosnev kivipurusti betoonvundament (vaadatud 19.08.2023), suurtükipatarei umbes meetrilaiune ja 50–80 cm sügavuse sirge kommunikatsioonide kanali (vaadatud 19.08.2023) jäänused on muinsuskaitse allKultuurimälestiseks tunnistamine Kultuuriministri määrus, RTL 1999, 129, 1797.
 Rannakaitsepatarei 
Suurtükipatarei koosseisu kuulus kolm 130 mm voolujoonelise kaitsekilbiga varustatud käsitsi laetavat suurtükiseadet B-13, igal suurtükil oli suurtükiõu, mille kõrval oli laskemoonavarjend.
pisi|B-13 Soome Kuivasaari suurtükipatareis 
pisi|
Suurtükiseade B-13 (Б-13) paiknes kahuriõues, mille kõrval oli laskemoonavarjend, kus oli ka teenindav meeskond. Laskemoonavarjendis oli kaks põhiruumi: üks laengutele ja teine mürskudele. Patarei 1. kahuriõue varjendis on osaliselt säilinud mürsu ja laenguriiuleid oma algsetes kohtades ning laskemoona kahuriõue väljastamise käsiliftid. Patarei varjendid olid gaasikindlad ja varustatud õhupuhastitega, kõigis oli elekter ja vesi.

Sümbolite (III-130/50) tähendus kahuripatarei nimes:

 III – kahurite arv patareis. Kokku oli rannakaitsepatareis nr 44 («батарея Сыру» или «батарея Тоффри», saksa kirjanduses kasutatud ka nimetust Hindu patarei) kolm suurtükki
 /130 – kahurite kaliiber tollides/millimeetrites
 50 – suurtükitoru pikkus kaliibrites

Suurtükkide laskekaugus oli 24 km, suurtükipatarei neli kahuriõue koos varjenditega paiknevad kahe paarina, paaride vahe umbes 60 m, suurtükiõuede vahe umbes 40 m. Suurtükipatarei nr 44 meeskonnas oli 5 ohvitseri ja 125 suurtükiväelastTohvri (Hindu) 130-mm rannakaitsepatarei nr 44, https://militaryheritagetourism.info/ (vaadatud 10.08.2023).

Rannakaitsepatareid nr. 44 ei jõutud valmis ehitadaUrmas Selirand, Hiiumaa rannapatareid vol. 2, www.mil.hiiumaa.ee (vaadatud 19.08.2023). 1940. aasta sügiseks ehitati kaks kasarmut, kaks ohvitseride elamut, söökla, kaks sauna, toiduainete kelder, kaks tuletõrjeveehoidlat ja väravaehitis valvurile. Patarei ümber on viis dotti, kõik erineva konstruktsiooniga. Patarei positsioonist mõnisada meetrit loodes on väike avatud vaatluspunkt. Kaks dotti on ka linnaku juures. Sõru ülemise tuletorni lähedal on kividest laotud laskesektoriga dzoti vare.

Pärast 22. juunit võeti patareis üks suurtükk maha ning viidi koos vajaliku koguse laskemoona ja meeskonnaga Heltermaa sadamas formeeritava uue patarei nr 293 koosseisu. Uue patarei komandöriks sai leitnant Majorov.Tohvri patarei avas tule, Hiiumaa 1941, lk 279. Hiiumaa Militaarajalooselts 2014

 Lahingutegevuses 
Saksa vägede dessant Hiiumaale algas 12. oktoobril 1941 meredessandiga Saaremaalt, Triigi sadamast üle Soela väina. Saarel maabunud Saksa väeosade 61. jalaväediviisi jõud suundusid Emmaste piirkonnast põhja poole, 176. jalaväerügement paremal ja 151. vasakul. Mõlemad dessantgrupid kohtusid Emmastes ja koos hõivati kella 15-ks Sõru. Kella 18 paiku vallutati Tohvri (Hindu) rannakaitsepatarei nr 44, patarei vallutamisel üles näidatud vapruse ja oma üksuse hea juhtimise eest pälvis Rüütliristi ülemleitnant Hans-Gotthard Pestke.

Tohvri patarei üks suurtükipositsioon koos laskemoonahoidlaga lasti taganevate nõukogude vägede poolt õhku või hävitati Saksa lennuväe pommitabamusega.Henno Sepp: Osalesin Hiiumaa dessandil 1941, Hiiumaa 1941, lk 202. Hiiumaa Militaarajalooselts 2014 2. laskemoonavarjend purustati täielikult 1941. aastal, kui enne taganemist venelased lasid õhku kogu patarei laskemoonavaru.

Aastail 1944–1945 taastati suurtükipatarei kolme 130 mm suurtükiga. 1958. aasta märtsis suurtükid konserveeriti ning seejärel saadeti suurtükipatarei laiali. Tohvri sõjaväelinnakus asub Tohvri hooldekodu.

 Vaata ka 
 Sõjategevus Eestis 1941. aastal#Sõjategevus Lääne-Eesti saartel
Rannakaitsepatarei nr 26, Tahkuna poolsaarel

 Viited 

 Välislingid 
UUDISED Rp 44 ehk rannakaitsepatareist talgute eel, Hiiu Leht, 24.11.2015

Kategooria:Hiiu maakonna militaarehitised
Kategooria:Hiiumaa vald
Kategooria:Eesti Teises maailmasõjas
Kategooria:Balti laevastiku Läänemere rajooni rannakaitse